இலங்கை அரசுத் தலைவர் தேர்தல், 2019

2019 இலங்கை அரசுத்தலைவர் தேர்தல் (2019 Sri Lankan presidential election) இலங்கையின் 7-வது நிறைவேற்று அதிகாரம் கொண்ட அரசுத்தலைவரைத் தேர்ந்தெடுக்க 2019 நவம்பர் 16 இல் நடைபெற்ற தேர்தல் ஆகும். நடப்பு அரசுத்தலைவர் மைத்திரிபால சிறிசேனவின் பதவிக்காலம் 2020 சனவரி 9 இல் முடிவடைய இருந்த நிலையில், தேர்தல் முன்கூட்டியே அறிவிக்கப்பட்டது. இலங்கை தேர்தல் வரலாற்றில் முதல் தடவையாக நடப்பு அரசுத்தலைவர் ஒருவரோ, பிரதமர் ஒருவரோ அல்லது எதிர்க்கட்சித் தலைவர் ஒருவரோ அரசுத்தலைவராகப் போட்டியிடுவதைத் தவிர்த்தனர்.

2019 நவம்பர் 17 இல் அதிகாரபூர்வமான இறுதி முடிவுகள் அறிவிக்கப்பட்டன. இதன்படி, இலங்கை பொதுசன முன்னணி வேட்பாளர் கோட்டாபய ராஜபக்ச 52.25% வாக்குகள் பெற்று வெற்றி பெற்றார். ஐக்கிய தேசியக் கட்சியின் வேட்பாளர் சஜித் பிரேமதாச 41.99% வாக்குகளைப் பெற்றார். கோட்டாபய ராசபக்ச இலங்கையில் தமிழ் பேசும் மக்கள் செறிந்து வாழும் வடக்கு, கிழக்கு மாகாணங்களின் ஐந்து மாவட்டங்கள், மலையகத்தின் நுவரெலியா மாவட்டம் ஆகியவை தவிர்ந்த ஏனைய 16 மாவட்டங்களிலும் பெரும் வாக்கு வித்தியாசத்தில் வெற்றி பெற்றார். கோட்டாபய ராசபக்ச 2019 நவம்பர் 18 அன்று அதிகாரபூர்வமாக இலங்கையின் 7-வது அரசுத்தலைவராகப் பதவியேற்றார்.

 காலக்கோடு 
2018
 26 அக்டோபர் – 16 திசம்பர் - இலங்கை அரசியலமைப்பு நெருக்கடி 2018: மகிந்த ராசபக்சவும் அரசுத்தலைவர் மைத்திரிபால சிறிசேனவும் இணைந்து அரசியல் நெருக்கடியை ஏற்படுத்தி மகிந்த பிரதமராக்க முயற்சி நடந்தது.
2019
 9 சனவரி - மைத்திரிபால சிறிசேன அரசுத்தலைவர் தேர்தலை எந்நேரமும் அறிவிக்க அரசியலமைப்புப்படி அதிகாரம் பெற்றார்.
 31 சனவரி - இலங்கை சுதந்திரக் கட்சியின் அனுராதபுரம் மாநாட்டில் கட்சியின் அடுத்த அரசுத்தலைவர் வேட்பாளராக மைத்திரிபால சிறிசேன றிவிக்கப்பட்டார்.
 6 மார்ச் - கோத்தாபய ராஜபக்ச தனது ஐக்கிய அமெரிக்க குடியுரிமையை நீக்கக் கோரி அமெரிக்கத் தூதரகத்தில் மனு சமர்ப்பித்தார்.
 7 ஏப்ரல் - அமெரிக்காவில் கோத்தாபய ராசபக்ச தங்கியிருந்த போது, அவருக்கு எதிராக ஊடகவியலாளர் லசந்த விக்கிரமதுங்கவின் படுகொலை தொடர்பாகவும், இலங்கையில் சித்திரவதைக்குள்ளான ரோய் சமாதானம் என்ற இலங்கைத் தமிழர் சார்பாகவும் இரண்டு பதிவு செய்யப்பட்டன.
 21 ஏப்ரல் - 2019 இலங்கை உயிர்ப்பு ஞாயிறு குண்டுவெடிப்புகள்
 27 ஏப்ரல் - கோத்தாபய ராசபக்ச தான் அடுத்த அரசுத்தலைவர் தேர்தலில் போட்டியிடப்போவதாக அறிவித்தார்.
 11 ஆகத்து - மகிந்த ராசபக்சவின் இலங்கை பொதுசன முன்னணி கட்சி கோத்தாபய ராசபக்சவை கட்சியின் வேட்பாளராக அதிகாரபூர்வமாக அறிவித்தது.
 12 ஆகத்து - ஐக்கிய தேசியக் கட்சியின் முக்கிய உறுப்பினர்கள் பலர் இணைந்து பதுளையில் சஜித் பிரேமதாசவை ஐதேகவின் வேட்பாளராக அறிவிக்கக்கோரி பெரும் கூட்டம் ஒன்றை நடத்தினர்.
 18 ஆகத்து - மக்கள் விடுதலை முன்னணியின் தலைவர் அனுர குமார திசாநாயக்க "தேசிய மக்கள் சக்தி" என்ற புதிய கூட்டணியின் சார்பாக காலிமுகத் திடலில் இடம்பெற்ற கூட்டத்தில் வேட்பாளராக அறிவிக்கப்பட்டார்.
 23 ஆகத்து - மாத்தறையில் மங்கள சமரவீரவின் ஏற்பாட்டில் சஜித் பிரேமதாசவிற்கு ஆதரவாக மாபெரும் கூட்டம் நடைபெற்றது.
 05 செப்டம்பர் - குருணாகலையில் சஜித்திற்கு ஆதரவாக பெரும் கூட்டம் நடைபெற்றது.
 18 செப்டம்பர் - நவம்பர் 16 இல் அரசுத்தலைவர் தேர்தல் நடைபெறும் எனவும், அக்டோபர் 7 இல் வேட்பு மனுக்கள் ஏற்றுக் கொள்ளப்படும் எனவும் தேர்தல்கள் ஆணையம் அறிவித்தது.
 24 செப்டம்பர் - பிரதமர் ரணில் விக்கிரமசிங்க ஐக்கிய தேசியக் கட்சியின் வேட்ப்பாளராக கட்சியின் பிரதித் தலைவர் சஜித் பிரேமதாசவை நியமிக்க ஒப்புக் கொண்டார்.http://www.adaderana.lk/news/57949/ranil-agrees-to-give-sajith-candidacy
 26 செப்டம்பர் - ஐக்கிய தேசியக் கட்சியின் செயற்குழு கட்சி அலுவலகமான சிறீகொத்தாவில் கூடி சஜித் பிரேமதாசாவை வேட்பாளராக ஏகமனதாகத் தேர்ந்தெடுத்தது.UNF Prez candidate Premadasa tasked to continue govt. policies தி ஐலண்டு, செப்டம்பர் 27, 2019
 29 செப்டம்பர் - இலங்கையின் முன்னாள் இராணுவத் தளபதி மகேசு சேனநாயக்கா தேசிய மக்கள் இயக்கம் என்ற அரசியல்-சாரா இயக்கம் சார்பாக போட்டியிடவிருப்பதாக அறிவித்தார்.
 3 அக்டோபர் - ஐக்கிய தேசியக் கட்சி தனது தேசிய மாநாட்டை நடத்தி சஜித் பிரேமதாசவை வேட்பாளராக அதிகாரபூர்வமாக அறிவித்தது.
 4 அக்டோபர் - கோத்தாபய இராசபக்சவின் இலங்கைக் குடியுரிமை தொடர்பாக மனிதவுரிமை செயற்பாட்டாளர்கள் காமினி பியாங்கொடை, பேரா. சந்திரகுப்தா தேனுவர ஆகியோரால் தொடரப்பட்ட வழக்கை மூவரடங்கிய நீதிபதிகள் குழு தள்ளுபடி செய்து தீர்ப்பு வழங்கி, அவரை தேர்தலில் போட்டியிட அனுமதித்தது.
 5 அக்டோபர் - அரசுத்தலைவர் வேட்பாளர்கள் கலந்து கொண்ட வரலாற்றில் முதலாவது விவாதம் நடைபெற்ரது. கோத்தாபய இராசபக்ச தவிர்ந்த ஏனைய அனைவரும் இவ்விவாதத்தில் கலந்து கொண்டனர்.
 6 அக்டோபர் - வேட்பாளர்கள் கட்டுப்பணம் செலுத்த வேண்டிய கடைசி நாள் மதியம் 12:00 மணியுடன் நிறைவடைந்தது. 41 வேட்பாளர்கள் கட்டுப்பணம் செலுத்தினர்.
 7அக்டோபர் - வேட்புமனுக்கள் காலை 9:00 முதல் 11:00 வரை ஏற்றுக்கொள்ளப்பட்டன. 35 வேட்பாளர்களின் மனுக்கள் ஏற்றுக்கொள்ளப்பட்டன.
 9 அக்டோபர் - இலங்கை சுதந்திரக் கட்சி பொதுசன முன்னணி வேட்பாளர் கோத்தாபய ராஜபக்சவுக்கு ஆதரவளிப்பதாக அறிவித்தது.
 15 அக்டோபர் - சிறீலங்கா முஸ்லிம் காங்கிரசு சஜித் பிரேமதாசவிற்கு ஆதரவளிக்க முடிவு செய்தது.https://www.onlanka.com/news/slmc-support-for-sajith-hakeem.html
 18 அக்டோபர் - இலங்கை தொழிலாளர் காங்கிரஸ் பொதுசன முன்னணி வேட்பாளர் கோத்தாபய ராஜபக்சவுக்கு ஆதரவளிப்பதாக அறிவித்தது.
 18 அக்டோபர் - ஜாதிக எல உறுமய தனது தேசிய மாநாட்டில் சஜித் பிரேமதாசவிற்கு ஆதரவை அறிவித்தது.http://www.dailymirror.lk/print/news/JHU-hold-convention-in-support-of-Sajith/239-176379
 4 நவம்பர் - தமிழ்த் தேசியக் கூட்டமைப்பு தமிழ் மக்கள் சஜித் பிரேமதாசவிற்கு வாக்களிக்க வேண்டும் எனக் கேட்டுக்கொண்டது.https://colombogazette.com/2019/11/04/tna-extends-support-to-sajith/
 5 நவம்பர் - இலங்கை சுதந்திரக் கட்சியின் முன்னாள் தலைவரும் முன்னாள் அரசுத்தலைவருமான சந்திரிக்கா பண்டாரநாயக்க குமாரதுங்க சஜித் பிரேமதாசவிற்கு ஆதரவளிப்பதாக அறிவித்தார்.https://www.republicnext.com/prespoll2020/chandrika-joins-alliance-backing-sajith/
 16 நவம்பர் - அரசுத்தலைவர் தேர்தல் வாக்களிப்பு காலை 7.00 முதல் மாலை 5.00 வரை இடம்பெற்றது.
 17 நவம்பர் - மைத்திரிபால சிறிசேனவின் முதலாவது ஆட்சிக்காலம் அதிகாரபூர்வமாக நிறைவு பெற்றது.
 18 நவம்பர் - புதிய அரசுத்தலைவராக கோட்டாபய ராஜபக்ச பதவியேற்றார்.

வாக்கெடுப்பு முறை
இலங்கை அரசுத்தலைவர் (ஜனாதிபதி) விருப்பு வாக்கு முறையில் தேர்ந்தெடுக்கப்படுகிறார். வாக்காளர்கள் அதிக பட்சம் மூவருக்குத் தமது விருப்பு வாக்குகளை இடலாம். குறைந்தது 50% இற்கும் அதிகமான வாக்குகள் பெற்றவர் வெற்றியாளராக அறிவிக்கப்படுவார். முதற்கட்ட வாக்கெடுப்பில் எவரும் 50% இற்கும் அதிகமான வாக்குகள் பெறத் தவறினால், அதிக வாக்குகள் பெற்ற இரண்டு வேட்பாளர்கள் இரண்டாம் கட்ட வாக்கெடுப்புக்குத் தெரிவு செய்யப்படுவர். இரண்டாம் கட்டப் போட்டியில் இருந்து நீக்கப்பட்ட வேட்பாளர்கள் பெற்ற வாக்குகளில் இருந்து 2-ஆம், 3-ஆம் விருப்பத் தெரிவாக இரண்டாம் கட்டப் போட்டியில் நிற்கும் இரண்டு வேட்பாளர்களுக்குமுரிய வாக்குகள் எண்ணப்பட்டு அவர்களின் முதலாம் கட்ட எண்ணிக்கையுடன் கூட்டப்பட்டு, அதிக வாக்குகள் பெறுபவர் வெற்றியாளராகத் தீர்மானிக்கப்படுவார்.

தேர்தலுக்கு முன்னரான நிலைமை
 அண்மைக்கால இலங்கைத் தேர்தல் முடிவுகள் தேர்தல் நாட்கள் ஐக்கிய தேசியக் கட்சி(ஐதேமு) இலங்கை சுதந்திரக் கட்சி(ஐமசுகூ) இலங்கை பொதுசன முன்னணி தமிழ்த் தேசியக் கூட்டமைப்பு மக்கள் விடுதலை முன்னணி சிறீலங்கா முஸ்லிம் காங்கிரசு சுயேட்சைகள் வாக்குகள் % வாக்குகள் % வாக்குகள் % வாக்குகள் % வாக்குகள் % வாக்குகள் % வாக்குகள் %2015 அரசுத்தலைவர் தேர்தல்6,217,16251.28% 5,768,09047.58%－－－－－－－－－－2015 நாடாளுமன்றத் தேர்தல்5,098,91645.66% 4,732,66442.38%－－515,9634.62%543,9444.87%44,1930.40%42,8280.38%2018 உள்ளூராட்சி தேர்தல்கள்3,640,62029.42%1,497,23412.10%5,006,83740.47%337,8772.73%710,9325.75%92,897 0.75%374,1323.02%

 தேர்தலுக்கு முந்தைய அரசியல் நிலவரம் அரசுத்தலைவர் தேர்தல், 2015 நாடாளுமன்றத் தேர்தல், 2015250px250px மவட்டங்கள் அல்லது மாநகர வாரியாக தேர்ந்தெடுக்கப்பட்ட உறுப்பினர்கள், அதிக வாக்குகள் பெற்றவர்கள்.

 வேட்பாளர்கள் 
35 வேட்பாளர்கள் தமது வேட்பு மனுக்களை 2019 அக்டோபர் 7 இல் தேர்தல்கள் ஆணையகத்தில் பதிந்தனர். 
+வேட்பாளர்கட்சிஆதரவுக் கட்சிகள்குறிப்புகள்1சஜித் பிரேமதாசபுதிய சனநாயக முன்னணிஐக்கிய தேசியக் கட்சிசிறீலங்கா முஸ்லிம் காங்கிரசுஅகில இலங்கை மக்கள் காங்கிரசுஜாதிக எல உறுமயதமிழ் முற்போக்குக் கூட்டணிமுன்னாள் இலங்கை சனாதிபதி, ரணசிங்க பிரேமதாசாவின் மகன்ஐக்கிய தேசியக் கட்சியின் துணைத் தலைவர் (2014-இன்று)வீடமைப்பு நிர்மாணத்துறை, கலாசார அலுவல்கள் அமைச்சர் (2015-இன்று)சுகாதாரத்துறை பிரதி அமைச்சர் (2001-2004)2கோத்தாபய ராஜபக்சஇலங்கை பொதுசன முன்னணிஇலங்கை பொதுசன முன்னணிஇலங்கை சுதந்திரக் கட்சிமகாஜன எக்சத் பெரமுனதேசிய சுதந்திர முன்னணிபிவிதுரு எல உருமயஈழ மக்கள் ஜனநாயகக் கட்சிசனநாயக இடது முன்னணிஇலங்கை கம்யூனிஸ்ட் கட்சிஇலங்கை தொழிலாளர் காங்கிரஸ்CWC, TMVP to support Gotabaya, டெய்லி நியூசு, அக்டோபர் 14, 2019தமிழ் மக்கள் விடுதலைப் புலிகள்முன்னாள் அரசுத்தலைவர் மகிந்த ராசபக்சவின் சகோதரர்பாதுகாப்பு, நகர அபிவிருத்தி செயலாளர் (2005-2015)3அனுர குமார திசாநாயக்கதேசிய மக்கள் சக்திமக்கள் விடுதலை முன்னணிநல்லாட்சிக்கான தேசிய முன்னணிமக்கள் விடுதலை முன்னணி தலைவர் (2014-இன்று)4ம. க. சிவாஜிலிங்கம்சுயேச்சையாழ்ப்பாண மாவட்ட நாடாளுமன்ற உறுப்பினர் (2001–2010)
டெலோ உறுப்பினர்5எம். எல். ஏ. எம். ஹிஸ்புல்லாசுயேச்சைகிழக்கு மாகாண ஆளுநர் (3 சனவரி - 3 சூன் 2019)6சுப்பிரமணியம் குணரத்தினம்நமது தேசிய முன்னணி7மகேசு சேனநாயக்காதேசிய மக்கள் கட்சிதேசிய மக்களுக்கான இயக்கம்முன்னாள் இராணுவத் தளபதி (2017-2019)8அஜந்தா பெரேராஇலங்கை சோசலிசக் கட்சிநிறுவனர், திடக்கழிவுகளை மறுசுழற்சி செய்தலுக்கான தேசியத் திட்டம்9உரொகான் பல்லேவத்ததேசிய அபிவிருத்தி முன்னணிஅபிமான் லங்கா இலங்கை ஆர்னசு கம்பனியின் நிருவாக இயக்குநர்10துமிந்த நாகமுவமுன்னிலை சோசலிசக் கட்சிமுன்னிலை சோசலிசக் கட்சியின் கொள்கை பரப்புச் செயலாளர்
2015 அரசுத்தலைவர் தேர்தலில் போட்டியிட்டு 9,941 வாக்குகள் பெற்றார்..11ஜயந்த கேட்டகொடசுயேச்சை12சிறிபால அமரசிங்கசுயேச்சை13அப்பரெக்கே புன்னானந்த தேரோசுயேச்சை14சமன் பெரேராமக்களின் நமது சக்தி கட்சி15ஆரியவன்ச திசாநாயக்கசனநாயக ஐக்கிய தேசிய முன்னணி16சிறிதுங்க ஜயசூரியஐக்கிய சோசலிசக் கட்சி17மில்ரோய் பெர்னாண்டோசுயேச்சை18பெத்தே கமகே நந்திமித்ராநவ சமசமாஜக் கட்சி19வஜிராபணி விஜேசிறிவர்தனசோசலிச சமத்துவக் கட்சி20சரத் மனமேந்திராநவ சிகல உறுமய21ஏ. எசு. பி. லியனகேஇலங்கை தொழிற் கட்சி22சமன்சிறி ஏரத்சுயேச்சை23சரர்த் கீர்த்திரத்தினாசுயேச்சை24அனுருத்த பொல்கம்பொலசுயேச்சை25சமரவீர வீரவன்னிசுயேச்சை26அசோகா வதிகமன்காவசுயேச்சை27பத்தரமுல்லே சீலாரத்தன தேரோசன செத்த பெரமுன28இலியாசு இந்த்ரூசு முகமதுசுயேச்சை29பியசிறி விஜேநாயக்கசுயேச்சை30ரஜீவ விஜயசிங்கசுயேச்சை31அருண டி சொய்சாசனநாயக தேசிய இயக்கம்32அஜன்ந்தா டி சொய்சாருகுனு மக்கள் முன்னணி33நாமல் ராஜபக்சதேசிய ஐக்கிய அமைப்பு34பிரியந்த எதிரிசின்கஒக்கொம வேசியோ ஒக்கம ரஜவரு சன்விதானய35அசன் முகம்மது அலவிசுயேச்சை

முடிவுகள்

தேசிய வாரியாக முடிவுகள்

மாவட்ட வாரியாக முடிவுகள்
கோட்டாபய ராஜபக்ச வென்ற மாவட்டங்கள்சஜித் பிரேமதாச வென்ற மாவட்டங்கள்

+  மாவட்டங்கள் வாரியாக 2019 இலங்கை அரசுத்தலைவர் தேர்தல் முடிவுகள்தேர்தல்மாவட்டம் மாகாணம் ராஜபக்ச பிரேமதாச ஏனையோர்  செல்லுபடியானவை நிராகரிக்கப்பட்டவை மொத்தவாக்குகள் பதிவானவாக்காளர்கள் வாக்குவீதம்    வாக்குகள் %   வாக்குகள் %   வாக்குகள் %பதுளை ஊவா  276,211  49.29%  251,706  44.92%  32,428  5.79%  560,345  6,978  567,323  657,766  86.25%மொனராகலை ஊவா  208,814  65.34%  92,539  28.95%  18,251  5.71%  319,604  3,000  322,604  366,524  88.02%அம்பாறை கிழக்கு  135,058  32.82%  259,673  63.09%  16,839  4.09%  411,570  3,158  414,728  503,790  82.32%திருகோணமலை கிழக்கு  54,135  23.39%  166,841  72.10%  10,434  4.51%  231,410  1,832  233,242  281,114  82.97%மட்டக்களப்பு கிழக்கு  38,460  12.68%  238,649  78.70%  26,112  8.61%  303,221  4,258  307,479  398,301  77.20%இரத்தினபுரி சப்ரகமுவா  448,044  59.93%  264,503  35.38%  35,124  4.70%  747,671  5,853  753,524  864,978  87.11%கேகாலை சப்ரகமுவா  320,484  55.66%  228,032  39.60%  27,315  4.74%  575,831  5,152  580,983  676,440  85.89%அம்பாந்தோட்டை தெற்கு  278,804  66.17%  108,906  25.85%  33,664  7.99%  421,374  3,179  424,553  485,786  87.40%காலி தெற்கு  466,148  64.26%  217,401  29.97%  41,809  5.76%  725,358  5,878  731,236  858,749  85.15%மாத்தறை தெற்கு  374,481  67.25%  149,026  26.76%  33,361  5.99%  556,868  3,782  560,650  652,417  85.93%கண்டி மத்தி  471,502  50.43%  417,355  44.64%  46,018  4.92%  934,875  9,020  943,895  1,111,860  84.89%மாத்தளை மத்தி  187,821  55.37%  134,291  39.59%  17,109  5.04%  339,221  3,252  342,473  401,496  85.30%நுவரெலியா மத்தி  175,823  36.87%  277,913  58.28%  23,128  4.85%  476,864  7,155  484,019  569,028  85.06%கம்பகா மேற்கு  855,870  59.28%  494,671  34.26%  93,259  6.46%  1,443,800  15,751  1,459,551  1,751,892  83.31%களுத்துறை மேற்கு  482,920  59.49%  284,213  35.01%  44,630  5.50%  811,763  6,847  818,610  955,079  85.71%கொழும்பு மேற்கு  727,713  53.19%  559,921  40.92%  80,543  5.89%  1,368,177  15,333  1,383,510  1,670,403  82.82%யாழ்ப்பாணம் வடக்கு  23,261  6.24%  312,722  83.86%  36,930  9.90%  372,913  11,251  384,164  564,714  68.03%வன்னி வடக்கு  26,105  12.27%  174,739  82.12%  11,934  5.61%  212,778  3,294  216,072  282,119  76.59%அனுராதபுரம் வடமத்தி  342,223  58.97%  202,348  34.87%  35,775  6.16%  580,346  4,916  585,262  682,450  85.76%பொலன்னறுவை வடமத்தி  147,340  53.01%  112,473  40.47%  18,111  6.52%  277,924  2,563  280,487  326,443  85.92%புத்தளம் வடமேல்  230,760  50.83%  199,356  43.91%  23,860  5.26%  453,976  4,478  458,454  599,042  76.53%குருணாகல் வடமேல்  652,278  57.90%  416,961  37.01%  57,371  5.09%  1,126,610  8,522  1,135,132  1,331,705  85.24%மொத்தம்  6,924,255  52.25%  5,564,239  41.99%  764,005  5.76%  13,252,499  135,452  13,387,951  15,992,096  83.72%

வரைபடங்கள்

தரவுகள்
வரலாற்றில் முதல் முறையாக அதிகளவு வேட்பாளர்கள் போட்டியிட்ட அரசுத்தலைவர் தேர்தல் இதுவாகும். மொத்தம் 35 வேட்பாளர்கள் போட்டியிட்டனர். கட்சி சார்பாகத் தேர்தலில் போட்டியிடுபவர்கள் ரூ.50,000 உம் சுயேட்சையாகப் போட்டியிடுபவர்கள் ரூ.75,000 உம் கட்டுப்பணங்களாக செலுத்த வேண்டும். கட்டுப்பணங்களைத் தக்க வைத்துக் கொள்ள அவர்கள் ஆகக்குறைந்தது 5% வாக்குகளைப் பெற்றிருக்க வேண்டும். போட்டியிட்டவர்களில் கோத்தாபய ராசபக்ச, சஜித் பிரேமதாச தவிர்ந்த ஏனைய 33 பேரும் தமது கட்டுப்பணங்களை இழந்தனர்.33 candidates lose election deposits , News Radio, நவம்பர் 19, 2019

பின்விளைவு

பதவி விலகல்கள்
நிதி அமைச்சர் மங்கள சமரவீர தான் உடனடியாக அமைச்சுப் பதவியில் இருந்து விலகுவதாக அரசுத்தலைவர் மைத்திரிபால சிறிசேனவிற்கு கடிதம் மூலம் அறிவித்தார். இதுவரை காலமும் நிகழ்ந்த தேர்தல்களில் மினவும் அமைதியான முறையில் தேர்தல்கள் நடைபெற்றதாக அவர் தனது கடிதத்தில் குறிப்பிட்டார்.

விளையாட்டு, மற்றும் தொலைத்தொடர்புத் துறை அமைச்சர் ஹரின் பெர்னாண்டோ தனது டுவிட்டர் செய்தியில், தனது அமைச்சுப் பதவியில் இருந்தும், ஐக்கிய தேசியக் கட்சியின் அனைத்துப் பதவிகளில் இருந்தும் விலகுவதாக அறிவித்தார்.

எண்ணிம உட்கட்டமைப்பு, தகவல் தொழில்நுட்பத் துறை அமைச்சர் அஜித் பெரேரா தனது டுவிட்டர் செய்தியில், மக்கள் ஆணைக்கு மதிப்பளித்து தமது அமைச்சரவை அந்தஸ்தற்ர அமைச்சுப் பதவியில் இருந்து விலகுவதாக அறிவித்தார். இம்முறை தேர்தலில் சஜித் பிரேமதாசவினால் கடுமையான போட்டித் தன்மை உருவாகக்ப்பட்ட அதே வேளையில், தற்போதைய நெருக்கடியான சூழலில் நாட்டிற்கு பிரேமதாசவின் தலைமைத்துவம் அவசியமாகும் எனத் தெரிவித்தார்.

பாதுகாப்பு இராசாங்க அமைச்சர் ருவான் விஜேவர்தன தனது செய்தியில், கோத்தபாயவிற்கு வாழ்த்துத் தெரிவித்த அதே வேளையில், தனது பதவியில் இருந்து விலகுவதாக அறிவித்தார்.

அமைச்சர் கபீர் ஹாசிம் ஐக்கிய தேசியக் கட்சியின் தலைவர் பதவியில் இருந்தும், நெடுஞ்சாலைகள், சாலை அபிவிருத்தி அமைச்சுப் பதவியில் இருந்து விலகுவதாக அறிவித்தார்.

அமைச்சர் மாலிக் சமரவிக்கிரம தனது அபிவிருத்தி வியூக, பன்னாட்டு வணிக அமைச்சுப் பதவியில் இருந்தும், சம்பிக்க ரணவக்க தனது பெருநகரங்கள் மற்றும் மேற்கு அபிவிருத்தி அமைச்சுப் பதவியில் இருந்து விலகுவதாகவும் அறிவித்தனர்.

பன்னாட்டுத் தாக்கங்கள்
 நாடுகள்
  – இந்தியப் பிரதமர் நரேந்திர மோதி தனது துவிட்டர் செய்தியில், புதிய அரசுத்தலைவர் ராஜபக்சவிற்கு வாழ்த்துத் தெரிவித்தார். புதிய தலைவருடன் இணைந்து இலங்கை இந்திய நல்லுறவை மேலும் வலுப்படுத்தவும் இரு நாடுகளுக்கும் இடையிலான வளர்ச்சி மற்றும் பாதுகாப்பு உள்ளிட்ட பல விடயங்களில் இலங்கையுடன் இணைந்து செயலாற்ற விரும்புவதாகவும் தெரிவித்துள்ளார்.
  – மாலைதீவுகள் அரசுத்தலைவர் இப்ராகிம் முகமது சாலி கோத்தாபய ராஜபக்சவின் "பெரும் வெற்றிக்கு" வாழ்த்துத் தெரிவித்தார்.
  – பாக்கித்தான் பிரதமர் இம்ரான் கான் வெளியிட்டுள்ள வாழ்த்துச் செய்தியில், இரண்டு நாடுகளுக்குமிடையிலுள்ள வலுவான உறவை மேலும் பலபடுத்தும் வகையில் இலங்கையின் புதிய அரசுத்தலைவருடன் தொடர்ந்தும் வெற்றிகரமான உறவுகள் முன்னெடுத்துச் செல்லப்படுமென்றும் குறிப்பிட்டுள்ளார்.

குறிப்புகள்

மேற்கோள்கள்

வெளி இணைப்புகள்
Department of Elections 
Centre for Monitoring Election Violence (CMEV)

பகுப்பு:இலங்கை அரசுத்தலைவர் தேர்தல்கள்
பகுப்பு:2019 தேர்தல்கள்
பகுப்பு:2019 இல் இலங்கை